text: És notícia / Recull de Premsa / 25/05/2022
  Núria Guiu Sagarra – LIKES
  24 i 29/01
  29 i 30/01
  30 i 31/01
  TAULA RODONA PERFORMATIVA
  1. Presència i alteritat
  modera i dirigeix
  Davide Carnevali, Cecila Colacrai i Marc Villanueva
  Stefan Kaegi, Gabriela Carrizo, Romeo Castellucci i Susanne Kennedy
  2. Dramatúrgies del debat
  conversa entre públic i artistes
  dinamitzat per Agost Produccions
  INSTAL·LACIÓ DDD
  vestíbul i altres espais
  Roberto Fratini i Agost Produccions
  Jordi Cuesta Vila
  Per a aquesta nova edició de Katharsis, us presentem durant deu dies una sèrie de conferències performatives dutes a terme per artistes locals i que culminarà en un debat amb la participació d'artistes internacionals, també amb caràcter performatiu. Homenatgem aquest gènere de les arts escèniques, ja existent des dels anys 60, com a resposta –amb una certa subversió– a tots els debats, taules rodones i conferències que ens assalten als mitjans o als centres culturals davant les crisis socials, econòmiques o sanitàries fetes per experts que no sempre aconsegueixen connectar amb el públic en la seva manera d'exposar les idees.
  Considerem que és quan intervé l'acte artístic en els contextos esmentats, ja sigui en forma de ponència o de debat, que realment es produeix una transmissió sàvia del coneixement i una purga en els assistents: apel·lant a parts iguals al seu intel·lecte i a les seves emocions, ja que no entenem l'aprenentatge amb l'un deslligat de les altres.
  Veurem doncs artistes de sensibilitats i formacions diverses que ens exposaran els seus coneixements i preocupacions en set conferències performatives, en les quals comptarem especialment amb la col·laboració del projecte EINA IDEA.
  El públic també tindrà un paper important en el darrer debat performatiu, participant en una taula rodona amb artistes de l'escena internacional que exposaran els seus pensaments sobre com entenen el teatre i com la seva presència s'ha hagut de transformar davant la pandèmia. A través d'una proposta dramatúrgica els seus pensaments prendran formes i deformacions que ens faran replantejar conceptes com la presència i la veritat; dos valors tan preuats dins les arts escèniques.
  Katharsis va néixer la temporada passada com un context escènic dins el Teatre Lliure per preguntar-nos a través de diverses formes d'expressió què és teatre. Davant d'aquest qüestionament trobem una indefinició i, per tant, una llibertat que ens convida a deixar-nos portar i a aprendre a través del plaer estètic i holístic que les arts escèniques, ens les seves innombrables formes, ens poden oferir.